Αθήνα: 24.03.2015

Αρ. Πρωτ.: 668

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Προτάσεις και παρεμβάσεις στο ν/σ Κατρούγκαλου**

Στη διαβούλευση του νομοσχεδίου «*Εκδημοκρατισμός της διοίκησης- Καταπολέμηση Γραφειοκρατίας και Ηλεκτρονική Διακυβέρνηση- Αποκατάσταση Αδικιών και άλλες διατάξεις*» έλαβε μέρος η ΕΣΑμεΑ, αποστέλλοντας τις προτάσεις της επί άρθρων.

Μεταξύ άλλων η ΕΣΑμεΑ ζητεί:

* τη θέσπιση διατάξεων που θα συμπεριλαμβάνουν κοινωνικά κριτήρια και μοριοδότηση για την πρόσληψη ατόμων με αναπηρία και γονέων και κηδεμόνων τους σε εποχικές θέσεις εργασίας και θέσεις κοινωφελούς εργασίας,
* την υλοποίηση της Κάρτας Αναπηρίας,
* την διευκόλυνση της πρόσβασης σε κωφούς και βαρήκοους στις δημόσιες υπηρεσίες,
* την ενημέρωση ατόμων με αναπηρία κατά τη πρόληψη μέτρων επί φυσικών φαινομένων καταστροφών,
* την πιστοποίηση της προσβασιμότητας των διαδικτυακών τόπων του δημόσιου τομέα,
* την προώθηση νομοθετικών ρυθμίσεων για α) τους εργαζομένους με αναπηρία 50% ή τους γονείς -κηδεμόνες που έχουν στην επιμέλεια και φροντίδα τους άτομα με αναπηρία με ποσοστό αναπηρίας 50% της Αγροτικής Τράπεζας της Ελλάδος και των εταιρειών του ομίλου της, οι οποίοι με την μεταβίβαση της Αγροτικής Τράπεζας στην Τράπεζα Πειραιώς, δεν διατήρησαν την προστασία που τους παρείχε ο ν. 2643/98 και β) για τη διασφάλιση της εργασίας των ατόμων με αναπηρία που υπηρετούν σε Ν.Π.Ι.Δ. των Δήμων της χώρας κ.α.

**Όλες οι προτάσεις αναλυτικά στην επιστολή**

<http://www.esaea.gr/our-actions/ydmhd/2451-epistoli-tis-e-s-a-mea-me-protaseis-sto-nomosxedio-ekdimokratismos-tis-dioikisis-katapolemisi-grafeiokratias-kai-ilektroniki-diakybernisi-apokatastasi-adikion-kai-alles-diataxeis>

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**